Gjermund Grivi

Gjermund Nilsson Grivi (født 5. april 1867 på Hvåla i Lunde,Vilhelm Haffner: Stortinget og statsrådet 1915–1945, bind 1, Oslo 1949, side 267. død 10. mars 1954Norges prokuratorer, sakførere og advokater 1660–1905, bind III, del 2, utgitt av Den norske sakførerforening 1984, side 194.) var en norsk sakfører, gårdbruker, sorenskriver og stortingsmann fra Telemark. Han var sentral da venstrelag ble stiftet i Bø i Telemark i 1893, og representerte partiet på Stortinget i til sammen 18 år.

Grivi var sønn til lensmannen i Bø i Telemark. Han ble student i 1886 og cand. jur. fem år senere. Fra 1891 var han overrettssakfører, og fra 1894 drev han i tillegg farsgården Grivi. Han var også poståpner fram til 1913. I perioden 1915–36 var han sorenskriver for Nedre Telemark, bosatt på Gvarv.

Han var medlem av herredsstyret i Bø i en rekke år, ordfører 1899–1915.  I mange år satt han i amtsstyret og amtsvegstyret og i flere jernbanerelaterte utvalg.

I 1913 ble han medlem av vassdragskommisjonen, en posisjon han hadde til 1920. Grivi var en ledende talsmann mot at utenlandsk kapital skulle få makt, under striden om konsesjonslovene.

I perioden 1903–06 var Grivi 2. representant fra Bratsberg amt på Stortinget. Fra 1906 til 1912 representerte han enmannskretsen Østre Telemark. Alle disse ni årene hadde han plass i konstitusjonskomiteen, fra 1908 var han sekretær i komiteen. Stortingsperioden 1910–12 var han også sekretær i en særkomite om vassdrags- og reguleringsloven og medlem av fullmaktskomiteen. 

Han var deretter stortingsrepresentant i tre atskilte perioder. I 1916–18 var igjen innvalgt for Østre Telemark og var formann i landbrukskomiteen og fra 1917 også medlem i utenrikskomiteen. Han var odelstingspresident 1916–17. I 1922–24 og 1928–30 var han innvalgt for Telemark. Han var formann i skog- og vassdragskomiteen 1922–24 og medlem av utenrikskomiteen 1923–24. I sin siste periode på Stortinget var han medlem av skog- og vassdragskomiteen.

Han var også formann i mottakelseskomiteen da kong Haakon skulle presenteres for Stortinget i 1905.

Han var også en sterk pådriver for å få jernbanen om Bø og ikke direkte fra Gvarv til Lunde (denne strekninga ble populært kalt Grivisvingen).Ivar Mæland: Bø tè tusen – gata i hondre, Varsko forlag 1999, side 40.

Grivi var leder av Stortinget sin avholdsgruppe 1910–12, og hele tiden en aktiv målmann.Kjell Haugland: Striden kring sidemålsstilen, Universitetsforlaget. 1971, side 115.

Han var innehaver av 7. juni-medaljen og Haakon VII's jubileumsmedalje.

Referanser

 Kilder 
 Lindstøl, Tallak:Stortinget og Statsraadet 1814–1914. Kristiania, 1914

 Eksterne lenker 


Kategori:Stortingsrepresentanter fra Venstre
Kategori:Stortingsrepresentanter for Telemark
Kategori:Stortingsrepresentanter for Bratsberg amt
Kategori:Stortingsrepresentanter 1904–1906
Kategori:Stortingsrepresentanter 1907–1909
Kategori:Stortingsrepresentanter 1910–1912
Kategori:Stortingsrepresentanter 1916–1918
Kategori:Stortingsrepresentanter 1922–1924
Kategori:Stortingsrepresentanter 1928–1930
Kategori:Ordførere i Bø i Telemark
Kategori:Venstre-ordførere i Telemark
Kategori:Nynorskforkjempere
Kategori:Norske bønder
Kategori:Sorenskrivere
Kategori:Personer fra Nome kommune